als_Latn dik_Latn sag_Latn
Bashkia e Tiranës dhe Ujësjellës-Kanalizime, vijuan edhe sot aksionin për monitorimin e situatës në terren, duke ndërhyrë me ndërprerjen e lidhjeve të paligjshme dhe duke ndaluar çdo abuzim me ujin e pijshëm. 22 grupet e Task-Forcës kanë vendosur vetëm sot 36 gjoba për shpërdorim të ujit të pijshëm dhe janë ndërprerë 226 lidhje të paligjshme.
Bashkia bën me dije se aksioni i Task-Forcës është përqendruar në dy drejtime: në linjat e transmetimit në periferi të Tiranës si Yrshek, Mëzes, Kashar, Babrru, Astir, Kodër-Sharrë, Shkozë, Sauk, etj, si dhe në rrjetin e shpërndarjes brenda në qytet, përfshi subjektet private dhe shtëpitë me bahçe dhe lulishte.
Për të raportuar problemet e furnizimit me ujë të pijshëm, apo të denoncojnë rastet e abuzimit të cilat dëmtojnë rrjetin e ujësjellësit, qytetarët kanë në dispozicion dy numra telefoni, 08004488 të Ujësjellësit të Tiranës dhe atë të Bashkisë së Tiranës 08000888./ Copyright Tiranapost.al
als_Latn als_Latn als_Latn